Tilos

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon. Tilos (Nuigrieks: Τήλος, Aajdgrieks: Τέλος, Telos, Turks: İlyaki) is 'n eiland in 't Grieks gedeilte vaan de Egeïsche Zie. 't Behuurt tot de regio vaan de Zuid-Egeïsche Eilen en 't departemint van Rhodos. 't Heet 'n oppervlaak vaan 64,525 km² en 'nen umtrèk vaan 61 km. Volges de census vaan 2011 gaof 't in deen tied op 't eiland 790 lui. Heimèt heet 't daan ouch 'n oppervlaaksdeechheid vaan 8 inwoeners per km². De mieste pläötskes op 't eiland zien gehuchte vaan neet mie es tien inwoeners. Ein dörpke heet evels 788 inwoeners en is logischerwies ouch de hoofplaots vaan 't eilendsje: Megalo Chorio. Dit is lètterlek Nuigrieks veur Groet Dörp. 't Gief ouch e bekind kepelleke op 't midde vaan 't eiland. In de aajdheid stoond 't eiland bekind es Agathussa (Αγαθούσσα). Me dink neet tot de naom Tilos hei vaandan kump. Wel stamp de Turkse naom mesjiens devaan aof; ouch dat is evels neet zeker.